Għat-tieni ġimgħa konsekuttiva saru t-tlielaq tan-NASCAR, filwaqt li l-Formula 1 u l-IndyCar għadhom jittewwbu u jistennew sabiex jibdew l-istaġuni tagħhom. F’Darlington saru żewġ itlielaq relatati mat-tazza kif ukoll tlielaq oħra, filwaqt li t-tellieqa Coca Cola 600 għalqet il-ġurnata fix-Charlotte Motor Speedway. Is-soltu, ġurnata bħal tal-bieraħ kienet tkun ikkaratterizzata mit-tellieqa tal-Formula 1 f’Monaco, bl-Indianapolis 500 warajha, imbagħad filgħaxija kienet issir l-itwal tellieqa tal-istaġun, tal-Coca Cola 600. Imma lbieraħ in-NASCAR kellhom l-attenzjoni kollha fuqhom, f’tellieqa ta’ 600 mil. Għalkemm bil-bibien magħluqa, kien hemm aktar minn 6.5 miljun telespettatur li segwew it-tellieqa mill-kumdità ta’ djarhom.